CELEX: 62007FJ0129
Servizz pubbliku
Uffiċjali
Reklutaġġ
Nuqqas ta' kompetenza

1.
Uffiċjali – Kollokament fl-interess tas-servizz
(Regolamenti tal-Persunal, it-tieni inċiż tal-punt (a) tal-ewwel paragrafu tal‑Artikolu 37)
2.
Uffiċjali – Rikorsi – Interess ġuridiku – Rikors ippreżentat kontra ċ-ċaħda ta’ kandidatura għal pożizzjoni ta’ kap ta’ rappreżentanza
tal-Kummissjoni – Kandidatura miċħuda minħabba proċedura inadegwata – Ammissibbiltà
1.
In-“natura politika u sensittiva” tal-funzjonijiet imwettqa mill-kapijiet ta’ rappreżentanza tal-Kummissjoni ma hijiex biżżejjed
fiha nfisha sabiex tiġġustifika rikors għall-pożizzjoni ta’ kollokament ta’ uffiċjal. Tali interpretazzjoni tat-tieni inċiż
tal-punt (a) tal-ewwel paragrafu tal-Artikolu 37 twassal sabiex jiġi permess il-kollokament ma’ kummissarji rispettivi tal-uffiċjali
kollha li jeżerċitaw funzjonijiet “politiċi u sensittivi” fi ħdan l-istituzzjoni li normalment jitwettqu minn persunal ta’
grad għoli u għalhekk tippreġudika l-istruttura stess tas-servizz pubbliku Ewropew, kif stabbilita fl-Artikolu 35 tar-Regolamenti
tal-Persunal, li tippreġudika, b’mod partikolari, it-trasparenza tar-relazzjonijiet ġerarkiċi.
Barra minn hekk, kollokament fl-interess tas-servizz ma’ “persuna li żżomm uffiċċju pprovdut fit-Trattati” jimplika l-eżistenza
ta’ relazzjoni ta’ fiduċja reċiproka
intuitu personae
bejn din tal-aħħar u l-uffiċjal kollokat, liema relazzjoni timplika li jistgħu b’mod permanenti jitfasslu relazzjonijiet
diretti u stretti bejn il-persuni kkonċernati, ibbażati fuq il-metodi ta’ xogħol partikolari tal-membru kkonċernat u tal-kabinett
kollu tiegħu. Il-fatt li rapporti magħmula mill-kap ta’ rappreżentanza jiġu direttament indirizzati lill-kummissarju responsabbli,
li kuntatti telefoniċi, skambju ta’ posta elettronika jew laqgħat li seħħew bejn il-kap ta’ rappreżentanza u l-kummissarju
jew il-membri tal-kabinett tiegħu, jew anki li l-kontenut ta’ dawn l-iskambji jkun kunfidenzjali, ma jippermettux, fihom infushom,
li jistabbilixxu n-natura
intuitu personae
tar-relazzjoni professjonali bejn il-kummissarju u l-kap ta’ rappreżentanza
L-applikabbiltà tat-tieni inċiż tal-punt (a) tal-ewwel paragrafu tal-Artikolu 37 tar-Regolamenti tal-Persunal tiddependi biss
mill-kundizzjonijiet inklużi f’din id-dispożizzjoni, u bl-ebda mod mill-konsegwenzi amministrattivi li jirriżultaw mill-applikazzjoni
tagħha. Kwalunkwe interpretazzjoni oħra tippermetti rikors għall-Artikolu 37 tar-Regolamenti tal-Persunal għal għan differenti
minn dak li għalih ġie previst u għalhekk li jiġġustifika żvijar tal-proċedura.
(ara l-punti 74, 77, 79 u 81)
2.
Għall-impjiegi ta’ kap ta’ rappreżentanza tal‑Kummissjoni, l-awtorità ta’ ħatra hija investita fid-Direttur Ġenerali tal-Komunikazzjoni
tal‑Kummissjoni, filwaqt li, għal dawn l-istess impjiegi, meta l-kap ta’ rappreżentanza jiġi kollokat ma’ membru tal-Kummissjoni,
din l-awtorità hija investita fil-membru tal‑Kummissjoni responsabbli għall-kwistjonijiet tal-persunal u tal‑amministrazzjoni,
bi ftehim mal-President tal-Kummissjoni, kif deċiż mill‑Awtorità tal-Ħatra. Peress li din id-differenza hija fiha nnifisha
ta’ natura li tinfluwenza l-eżitu ta’ kwalunkwe proċedura ta’ ħatra, rikorrent, li l-kandidatura tiegħu kellha tiġi evalwata
fil-kuntest ta’ waħda minn dawn il-proċeduri u li ġiet miċħuda fuq il-bażi tal-oħra, għandu interess ġuridiku sabiex l-illegalità
inkwistjoni ma terġax isseħħ fil-kuntest ta’ proċedura simili ta’ għażla.
(ara l-punt 85)
Referenza:
Il-Qorti tal-Ġustizzja: 7 ta’ Ġunju 2007, Wunenburger vs Il‑Kummissjoni, C‑362/05 P, Ġabra p. I‑4333, punt 50
Il-Qorti Ġenerali: 5 ta’ Lulju 2005, Wunenburger vs Il‑Kummissjoni, T‑370/03, ĠabraSP p. I‑A‑189 u II‑853, punt 20